Per Pihl

Per Bernhard Brænne Pihl (født 29. januar 1906 i Ålesund, død 31. mars 1981 i Drammen) var en arkitekt, byplansjef og forfatter. I 1929 var Per ferdig utdannet arkitekt fra Høyskolen i Trondheim. Hans første jobb etter endt utdannelse var i Nederland, der ble han i ca. ett år før han fikk jobb som arkitekt ved Akersbanen/Østensjøbanen, deretter var han førstearkitekt ved reguleringsvesenet i Oslo. I 1946 ble han Drammens første byplansjef da stillingen ble opprettet i februar 1946. Han forble i denne stillingen helt frem til han gikk av med pensjon i 1976. Da spørsmålet om å rive tårnbygningene på Bragernes torg ble et tema uttalte Per Pihl: «I en moderne by skal ikke alt stå i stil. Tårnbygningene har preget Drammen i mange år. Jeg håper de overlever folkeavstemningen»

Spiraltrollet 
I 1961, ved Drammens 150-års jubileum og åpning av Spiralen, skapte Per maskoten «Spiraltrollet». Trollet er en trefigur dekorert med hampetau som symboliserer ringene i tunnelen opp til Spiraltoppen.

Bibliografi

Familie 
Per ble født i Ålesund 29. januar 1906 og vokste opp i Kristiansund. Han var sønn av Carl Fredrik Beyer Pihl (født. 2. oktober 1875 i Christiania, død juli 1960) og Halldis Brænne Pihl (født 12. februar 1879 i Trondheim). Han hadde to brødre: Carl Abraham Pihl (født 14. mars 1902 i Arendal, død 22. august 1976) og Gunnar Ridley Pihl (født 12. juli 1910 i Kristiansund, død 12. mai 1997). Det var ved byarkivet i Drammen han møtte sin ektefelle Karin Pihl som også var arkitekt.

Referanser 

Personer fra Ålesund kommune
Norske arkitekter
Norske lokalhistorikere